શ્રી અગ્રવાલે આગળ જણાવ્યું હતું કે સરકારે દારૂબંધીના કાયદા કડક બનાવ્યા છે અને રાજકોટ શહેરમાં પણ દારૂબંધીને અત્યંત કડક અમલ કરીશું, આ બાબતમાં જરાપણ કચાશ હું ચલાવીશ નહિ. રાજકોટ શહેરની ટ્રાફિક સમસ્યા બાબતે તેમણે જણાવ્યું હતું કે આ સમસ્યા માત્ર એક શહેરમાં નહિ લગભગ તમામ શહેરોમાં છે. રાજ્ય સરકારે ટ્રાફિક સમસ્યાના નિવારણ માટે વધુ ફોર્સ ઉભી કરવા, વધુ સાધનો વિકસાવવા રાજય માટે ૨૦૦ કરોડની જોગવાઇ કરી છે તેનો ઉપયોગ કરીને શહેરની ટ્રાફિક સમસ્યાનો નિવેડો લાવવામાં આવશે. આ માટે મ્યુનિસિપલ કમિશ્નર બંછાનિધી પાનીનો પણ સહયોગ મેળવવામાં આવશે. પોલીસ અને મ્યુનિસિપલ કોર્પોરેશન તંત્ર સાથે મળી આ સમસ્યા ઉકેલશે.